Raadiost tuleb klassikat, segamini tuntud ja tundmatut. Oktoobrialguse päike teeb pealinna Vahemereäärse talve. Kõik need õhtud teede ja veinide ja sõpradega on olnud väga ilusad. Reedel mängisime üle pika suve nüüd, uuel hooajal, "Keskööpäikest". Publik saalis oli meiega samal lainel ja väga hea tunne oli seda kõike jälle läbi elada. Ja see kummardus etenduse lõpus, vähemalt minu poolt, on alati tänu publikule. Tänud, et Sa meid ära kuulasid ja vaatasid, et meiega kaasa mõtlesid ja et andsid meile võimaluse ning põhjuse seda lugu jälle läbi elada. See on tänu selle sünergia eest, mis saab ainult näitlejate ja publiku vahel tekkida. Tänu selle elava energiavahetuse eest.